ปี 2020 บิ๊กซี มีสาขาในทุกฟอร์แมตรวมทั้งหมดกี่สาขา
ก. 1,371 สาขา
ข. 1,111 สาขา
ค. 2,000 สาขา
ง. 1,000 สาขา
คำตอบคือ ก.  เนื่องจาก ในส่วนของร้านค้าปลีกนั้น นอกจากจะเน้นให้ความสำคัญกับการพัฒนาช่องทางขายที่เป็นออมนิแชนแนล ที่สอดรับกันทั้งออนไลน์และออฟไลน์อย่างไร้รอยต่อแล้ว บิ๊กซียังให้ความสำคัญกับการลงทุนเปิดร้านค้าปลีกไซส์เล็ก ที่มีเทรนด์การเติบโตค่อนข้างดี เนื่องจากสามารถเข้าไปรองรับกับการซื้อสินค้าจากร้านค้าปลีกใกล้บ้านที่มีเพิ่มขึ้นอย่างมากในช่วงที่ผ่านมา

ปัจจุบันบิ๊กซี มีสาขาในทุกฟอร์แมตรวมอยู่ที่ 1,371 สาขา ในจำนวนนั้น จะเป็นสาขาของมินิบิ๊กซี 1,157 สาขา สาขาที่เป็นฟอร์แมตไฮเปอร์มาร์เก็ตขนาดใหญ่ จำนวน 150  สาขา สาขาล่าสุดคือสาขามหาชัย 2 ในวันที่  26 กันยายน 2563 นอกจากนั้นจะเป็นสาขาในรูปแบบซูเปอร์มาร์เก็ตที่บิ๊กซีมีทั้งฟอร์แมตเดิมคือ บิ๊กซี มาร์เก็ต จำนวน  52 สาขา  และสาขาที่เป็นฟอร์แมตทใหม่คือบิ๊กซี ฟู้ดเพลส 

ซึ่งเป็นซูเปอร์มาร์เก็ตที่เข้ามาจับลูกค้าที่มีไลฟ์สไตล์แบบคนเมืองโดยเฉพาะ โดยจะมีการนำเสนอสินค้าที่ตอบโจทย์การใช้ชีวิตประจำวันของคนเมือง เปิดไปแล้ว  6 สาขา คือที่สามย่านมิตรทาวน์ สุขาภิบาล 5 เกตเวย์ บางซื่อ ท่าอิฐหนามแดง และเคหะร่มเกล้า โดยโมเดลนี้จะออกมาในรูปแบบซูเปอร์มาร์เก็ตที่เปิดให้บริการตลอด 24 ชั่วโมง เน้นจำหน่ายอาหารสดคิดเป็นสัดส่วนประมาณ 50% ของสินค้าที่ขายทั้งหมด 

ส่วนที่เหลืออีก 50% เป็นกลุ่มสินค้าประเภทอาหารแห้ง โดยอาหารสดจะให้ความสำคัญเป็นพิเศษ คือ การจำหน่ายอาหารพร้อมรับประทาน และอาหารที่ซื้อกลับไปรับประทานที่บ้านหรือที่ทำงาน เนื่องจากปัจจุบันไลฟ์สไตล์ของผู้บริโภคมีความรีบเร่ง บริษัทจึงจะเน้นจำหน่ายสินค้าประเภทดังกล่าว เพื่อตอบสนองความต้องการลูกค้า